**Sfârșitul toamnei**

*Tudor Arghezi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O! Cine-ar zice că pe-aici

Au fost vreodată flori,

Privighetori,

Și cărți citite cu ochi mici,

În care latele panglici

Întorsu-s-au de-atâtea ori?

Și totuși, furăm doi mai ieri,

Srânși braț de braț, gângavi,

Ca doi bolnavi;

Și-n legănarea celor seri,

Subt plopii negrii și severi,

Blânzi și supuși ca niște sclavi.

Să plec! de-acuma sunt străin

Pe unde fură trei,

Pleșuvi și ei!

Ceva ciudat, ca un destin

Mă-mpinge să mă-ntârzii prin

Căzuta frunză din alei.

Aici, unde-a murit trecutul,

Mă plimb ca-ntr-un mormânt,

În care sunt

Legat s-ascult cum tace lutul,

Pe când în suflet toarce mutul

Regret, înfășurat în vânt.